sagorsarker/bangla-wikipedia huggingface dataset:
স্বরযন্ত্রের প্রদাহ

স্বরযন্ত্রের প্রদাহ () বিভিন্ন কারণে হতে পারে। এর কারণে কণ্ঠ কর্কশ হয়ে যায়। এর সাথে জ্বর, কাশি, গলার সামনের দিকে ব্যথা এবং ঢোক গিলতে কষ্ট হতে পারে। স্বরযন্ত্রের আস্তরণ ফুলে যায় এবং শ্লেষ্মা নিঃসরণ করে। উপসর্গগুলি সাধারণত দুই সপ্তাহের বেশি স্থায়ী হয় না। স্বরযন্ত্রের প্রদাহ তিন সপ্তাহের কম স্থায়ী হলে একে স্বরযন্ত্রের বিষম বা সরল প্রদাহ এবং তিন সপ্তাহের বেশি স্থায়ী হলে একে স্বরযন্ত্রের দীর্ঘস্থায়ী প্রদাহে শ্রেণীভুক্ত করা হয়।
স্বরযন্ত্রের বিষম প্রদাহ বা সরল প্রদাহ সাধারণত সর্দিকাশির জীবাণু সংক্রমণের সাথে একই সময়ে ঘটে। এগুলি সাধারণত ঊর্ধ্ব শ্বাসনালীর ভাইরাসঘটিত সংক্রমণের একটি অংশ হিসেবে ঘটে। অনেক সময় অস্বস্তিকর পদার্থ শ্বাসের সাথে টেনে নিলেও স্বরযন্ত্রের প্রদাহ হয়। অনবরত কাশির ফলে সৃষ্ট আঘাত থেকেও স্বরযন্ত্রের প্রদাহ হয়।
মাত্রাতিরিক্ত ধূমপান, মদ্যপান,যক্ষ্মা, অতিসংবেদনশীলতা বা অ্যালার্জি, অম্ল ঢেকুর, রিউমাটয়েড আরথ্রাইটিস, সার্কয়ডোসিস, স্বরতন্ত্রীর অতিরিক্ত ব্যবহার, ইত্যাদি কারণে স্বরযন্ত্রের দীর্ঘস্থায়ী প্রদাহ হতে পারে। এসময় স্বরযন্ত্র শুষ্ক হয়ে যায় এবং এতে অস্বাভাবিকভাবে বৃদ্ধিপ্রাপ্ত কলা বা পলিপ হতে পারে। ডিপথেরিয়া নামক রোগটি কণ্ঠনালীর উপরের অংশ থেকে নিচের দিকে ছড়িয়ে পড়লে, যক্ষ্মার ব্যাকটেরিয়া ফুসফুস থেকে ছড়িয়ে পড়লে এবং গুরুতর সিফিলিস রোগের সময় স্বরযন্ত্রের প্রদাহ হয়। সিফিলিস হলে স্বরযন্ত্রের ব্যাপক ক্ষতের সৃষ্টি হয় এবং কণ্ঠ অনির্দিষ্টকালের জন্য কর্কশ হয়ে যেতে পারে।
উদ্বেগজনক লক্ষণ যেমন নিঃশ্বাস-প্রশ্বাসের সময় শনশন শব্দ হলে, ঘাড়ে বিকিরণ চিকিৎসার ইতিহাস থাকলে, ঢোক গিলতে কষ্ট হলে, তিন সপ্তাহের বেশি প্রদাহ থাকলে এবং ধূমপানের ইতিহাস থাকলে অতিরিক্ত পরীক্ষার প্রয়োজন হতে পারে। উদ্বেগজনক লক্ষণ উপস্থিত থাকলে স্বরতন্ত্রীকে স্বরযন্ত্রবীক্ষণ প্রক্রিয়ায় পর্যবেক্ষণ করতে হতে পারে। অন্যান্য যেসব রোগের কারণে একই ধরনের উপসর্গ দেখা যেতে পারে তাদের মধ্যে আলজিহ্বার প্রদাহ, ক্রুপ কাশি, বহিরাগত বস্তু শ্বাসের সাথে গ্রহণ এবং স্বরযন্ত্রীয় কর্কটরোগ বা ক্যান্সার উল্লেখযোগ্য
স্বরযন্ত্রের বিষম প্রদাহ সাধারণত বিশেষ চিকিৎসা ছাড়াই নিজে নিজেই সেরে যায় স্বরযন্ত্রকে বিশ্রাম দিলে, কথা না বললে এবং যথেষ্ট পরিমাণে তরল পান করলে প্রদাহ সারাতে সাহায্য করে বিষম প্রদাহের ক্ষেত্রে ব্যাকটেরিয়ানাশক ওষুধ তেমন উপকারী নয়। বিষম প্রদাহ বেশ সাধারণ, কিন্তু স্বরযন্ত্রের দীর্ঘস্থায়ী প্রদাহ বিরল। স্বরযন্ত্র প্রদাহের দীর্ঘস্থায়ী রূপটি সাধারণত মধ্য বয়সে হয়ে থাকে এবং নারীদের চেয়ে পুরুষদের ক্ষেত্রে বেশি হয়।
গ্রামীণ চেক

গ্রামীণ চেক () হচ্ছে বাংলাদেশের খুব জনপ্রিয় একটি পোশাক নকশা, এবং এটি দ্রুত অন্যান্য দেশেও বিস্তৃতি লাভ করে। এটি মূলত ডাই থ্রেডের বিভিন্ন রং থেকে গঠিত চতুর্ভুজ বা আয়তনের একটি প্যাটার্ন গঠন করে। গ্রামীণ চেক ডিজাইনের বস্ত্র বাংলাদেশের কুটির-শিল্প শ্রমিকদের দ্বারা প্রথাগত পদ্ধতিতে বোনা কাপড় দ্বারা তৈরি করা হয়।
গ্রামীণ চেক গ্রামীণ ব্যাংকের প্রতিষ্ঠাতা এবং নোবেল শান্তি পুরস্কার বিজয়ী ড. মুহাম্মদ ইউনূসের একটি প্রবর্তিত উদ্যোগ। গ্রামীণ ব্যাংকের মাধ্যমে তিনি যে ক্ষুদ্র-শিল্পের বীজ বপন করেছিলেন, তার মধ্যে জামাকাপড় ও নকশাগুলি ছিল এর অংশ।
সম্প্রতি বাংলাদেশে গ্রামীণ চেক ডিজাইন এবং কাপড় খুব জনপ্রিয় হয়ে উঠেছে। যেহেতু ফ্যাব্রিক বেশিরভাগই বা সম্পূর্ণভাবে তুলোর তৈরি হয়, এটি দেশের উষ্ণ জলবায়ুর জন্য একটি আরামদায়ক পোশাক হিসেবে প্রমাণিত হয়েছে। নকশাটি যুগোপযোগী প্রথাগত পোশাক পরিধান করার সুযোগও দিয়েছে, যদিও বর্তমান সময়েরও প্রতিনিধিত্ব করছে।
গ্রামীণ চেকের অধিকাংশই গ্রামাঞ্চলের প্রথাগত তাঁতিদের থেকে সরাসরি আসে। গ্রামীণ চেকের জনপ্রিয়তার অর্থ হচ্ছে এই ছোট ব্যবসাগুলি সমৃদ্ধ হচ্ছে এবং তাঁতিরা (বেশিরভাগ ঐতিহ্যগত তাঁতি পরিবারের সদস্য) তাদের কাজ থেকে অর্থ উপার্জন করছে, অন্য কাজের জন্য শহর ও নগরগুলিতে স্থানান্তরের পরিবর্তে সেখানে তারা ভাল রয়েছে।
জাতীয় বস্ত্র প্রকৌশল ও গবেষণা ইনস্টিটিউট

জাতীয় বস্ত্র প্রকৌশল ও গবেষণা ইনস্টিটিউট বা নিটার সাভার উপজেলার আশুলিয়া থানার নয়ারহাটে অবস্থিত একটি শিক্ষামূলক, গবেষণা ও প্রশিক্ষণমূলক প্রতিষ্ঠান। ১৯৭৯ সালের জানুয়ারি মাসে বাংলাদেশ সরকার কর্তৃক এই প্রশিক্ষণ ও গবেষণামূলক প্রতিষ্ঠানটি গড়ে তোলা হয়। ছেলে ও মেয়ে শিক্ষার্থীদের জন্য প্রতিষ্ঠানটিতে আলাদা দুটি আবাসিক হলের ব্যবস্থা রয়েছে। এর ক্যাম্পাসের আয়তন বর্তমানে ১৭.৩ একর। এটি ঢাকা বিশ্ববিদ্যালয়ের সাথে সমন্বয়ের মাধ্যমে বস্ত্র প্রকৌশল, শিল্প ও উৎপাদন প্রকৌশল, ফ্যাশন ডিজাইন ও পোশাক প্রকৌশল, কম্পিউটার বিজ্ঞান প্রকৌশল ও তড়িৎ ও ইলেকট্রনিক প্রকৌশলে ব্যাচেলর অফ সায়েন্স ডিগ্রী প্রদান করে। বাংলাদেশ টেক্সটাইল মিলস অ্যাসোসিয়েশন (বিটিএমএ) এবং বাংলাদেশ সরকারের বস্ত্র ও পাট মন্ত্রণালয়ের সাথে প্রতিষ্ঠানটির অংশীদারত্ব রয়েছে। এটি একটি সরকারি-বেসরকারি অংশীদারত্বমূলক শিক্ষা ও গবেষণা সংস্থা এবং ঢাকা বিশ্ববিদ্যালয়ের যৌথ মালিকানাধীন প্রতিষ্ঠান।
১৯৭৯ সালের জানুয়ারিতে “বস্ত্র শিল্প বিকাশ কেন্দ্র” নামে জাতীয় বস্ত্র প্রকৌশল ও গবেষণা ইনস্টিটিউটের সূচনা হয়। ১৯৯৬ সালে সরকারের উদ্যোগে বস্ত্র শিল্পের উন্নয়নে একটি গবেষণা ও প্রশিক্ষণ কেন্দ্র হিসেবে এটি ‘জাতীয় বস্ত্র প্রশিক্ষণ গবেষণা ও নকশা ইনস্টিটিউট’ (নিটরাড) নামে আত্মপ্রকাশ করে। পরে বাংলাদেশ সরকারের বস্ত্র ও পাট মন্ত্রণালেয়র সিদ্ধান্ত অনুযায়ী মে ২০০৯ থেকে দেশের প্রথম ‘সরকারি-বেসরকারি অংশীদারিত্ব’ শিক্ষা ও গবেষণা কেন্দ্র হিসেবে ‘বাংলাদেশ টেক্সটাইল মিলস্ এসোসিয়েশন’ কে ব্যবস্থাপনার দায়িত্ব হস্তান্তর করা হয়।
বিটিএমএ-র ব্যবস্থাপনায় উচ্চ শিক্ষার নিমিত্তে ঢাকা বিশ্ববিদ্যালয়ের অন্তর্ভুক্ত হয় প্রতিষ্ঠানটি। ঢাবির পরামর্শ অনুযায়ী জানুয়ারি ২০০৯ থেকে প্রতিষ্ঠানটি ‘জাতীয় বস্ত্র প্রকৌশল ও গবেষণা ইনস্টিটিউট (নিটার) নামে পরিচিত হয়।
বর্তমানে এ প্রতিষ্ঠান থেকে যে সব বিষয়ের উপর বিশেষায়িত ডিগ্রি প্রদান করা হচ্ছে, সেগুলো হলো-
জাতীয় বস্ত্র প্রকৌশল ও গবেষণা ইনস্টিটিউট ঢাকার সাভারের জাতীয় স্মৃতিসৌধ থেকে ২.২ কি.মি. সামনে ঢাকা-আরিচা মহাসড়ক সংলগ্ন নয়ারহাট/কুহিনূর গেটেই ১৭.০২ একর জমির উপর অবস্থিত। এখানে কয়েকটি একাডেমিক ভবন, ২০,০০০ বইয়ের সংগ্রহ নিয়ে ১টি গ্রন্থাগার ও প্রশাসনিক ভবন, ছাত্রছাত্রীদের জন্য আবাসিক হল রয়েছে।
আখতারউজ্জামান

আখতারউজ্জামান (জন্ম: ২৩ জানুয়ারি, ১৯৫৩) হলেন একজন বাংলাদেশী রাজনীতিবিদ এবং মুক্তিযোদ্ধা। ১৯৮০ দশকের সামরিক এরশাদ সরকার বিরোধী আন্দোলনের সর্বদলীয় ছাত্র সংগ্রাম পরিষদের আহ্ববায়ক হিসেবে খ্যাতিমান। তিনি ঢাকা বিশ্ববিদ্যালয়ের কেন্দ্রীয় ছাত্র ইউনিয়নের (ডাকসু) সহ-সভাপতি (ভিপি) ছিলেন। পরবর্তী কালে বাংলাদেশ আওয়ামী লীগের সংসদ সদস্য নির্বাচিত হন। তিনি গাজীপুর-৫ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
১৯৫৩ সালের ২৩ জানুয়ারি গাজীপুর জেলার কালীগঞ্জ উপজেলার দক্ষিণ সোম গ্রামে জন্মগ্রহণ করেন আখতারউজ্জামান। তার বাবার নাম আতাউর রহমান এবং মায়ের নাম লিলি বিবি। আখতারউজ্জামান চট্টগ্রাম সরকারি মুসলিম উচ্চ বিদ্যালয় থেকে এসএসসি এবং জগন্নাথ কলেজ থেকে এইচএসসি পাশ করেন। ১৯৮২ সালে তিনি ঢাকা বিশ্ববিদ্যালয়ের সাংবাদিকতা বিভাগ থেকে স্নাতকোত্তর ডিগ্রি অর্জন করেন। এছাড়াও তিনি ১৯৮৯-১৯৯০ সাল পর্যন্ত লন্ডন ইউনিভার্সিটির অধীনে স্কুল অফ আফ্রিকান অ্যান্ড ওরিয়েন্টাল স্টাডিজে (এসওএএস) ‘দক্ষিণ এশীয় আধুনিক রাজনীতি’ বিষয়ে লেখাপড়া করে এম.এস.এস. ডিগ্রি অর্জন করেন ১৯৭১ সালে তিনি ভারতের উত্তর প্রদেশের দেরাদুনে বাংলাদেশ লিবারেশন ফোর্স (বিএলএফ) বা মুজিব বাহিনীর প্রশিক্ষক হিসেবে দায়িত্ব পালন করেন এবং রণাঙ্গনে সক্রিয়ভাবে অংশগ্রহণ করেন। বঙ্গবন্ধুর ছেলে শেখ জামাল ও যুবলীগের প্রতিষ্ঠাতা সভাপতি শেখ মণি’র ছোটভাই শেখ মারুফ তার অধীনেই যুদ্ধের প্রশিক্ষণ নেন।
আখতারউজ্জামানের রাজনৈতিক জীবনের শুরু হয় স্কুলছাত্র অবস্থাতেই। তিনি ১৯৬৮-৬৯ সালে চট্টগ্রাম সরকারি মুসলিম উচ্চ বিদ্যালয়ে নির্বাচিত সাধারণ সম্পাদক হিসেবে দায়িত্ব পালন করেন। ১৯৭২-৭৩ সালে জগন্নাথ কলেজ ছাত্র সংসদের নির্বাচিত সাধারণ সম্পাদক ছিলেন তিনি। ১৯৭৯ এবং ১৯৮১ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) নির্বাচনে পরপর দুইবার সাধারণ সম্পাদক (জিএস) নির্বাচিত হন। ১৯৮৩ সালে ডাকসুর ভিপি নির্বাচিত হন তিনি। ঢাকা বিশ্ববিদ্যালয়ের প্রায় একশত বছরের ইতিহাসে আখতারউজ্জামানই একমাত্র ছাত্রনেতা, যিনি ছাত্র সংসদ নির্বাচনে দুইবার জিএস এবং একবার ভিপি নির্বাচিত হয়েছেন। আখতারউজ্জামান ১৯৭৯-এ ঢাকা বিশ্ববিদ্যালয়ের সিনেট সদস্য নির্বাচিত হয়ে ১৯৮৫ সাল পর্যন্ত এ পদে দায়িত্ব পালন করেন। সর্বদলীয় ছাত্রসংগ্রাম পরিষদের আহ্বায়ক নির্বাচিত হয়ে তিনি এরশাদ পতনের একদফা দাবিতে পুরো ছাত্রসমাজকে নেতৃত্ব দেন। তাকে মন্ত্রী হওয়ার প্রস্তাব দেন সামরিক শাসক হুসেইন মুহম্মদ এরশাদ। সে প্রস্তাব প্রত্যাখ্যান করার কারণে দীর্ঘদিন কারাগারে ছিলেন তিনি। ১৯৯৩ থেকে ২০০৩ সাল পর্যন্ত বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য নির্বাচিত হিসেবে দায়িত্ব পালন করেন আখতারউজ্জামান। ২০০৩ থেকে ২০০৮ সাল পর্যন্ত দলের কেন্দ্রীয় সাংগঠনিক সম্পাদক, ২০০৮ থেকে ২০১২ সাল, ২০১২ সাল থেকে ২০১৬ পর্যন্ত বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য হিসেবে দায়িত্ব পালন করেন। ২০১৬ সালে একই পদে পুনর্নিবাচিত হন। ১৯৯৬ থেকে ২০০১ পর্যন্ত ৭ম জাতীয় সংসদে গাজীপুর-৩ আসনের নির্বাচিত সংসদ সদস্য ছিলেন তিনি। একই সময়ে তিনি গৃহায়ন ও গণপূর্ত মন্ত্রণালয়ের সংসদীয় স্থায়ী কমিটির চেয়ারম্যান হিসেবে দায়িত্ব পালন করেন। ২০১১ থেকে ২০১৬ পর্যন্ত গাজীপুর জেলা পরিষদ প্রশাসকের দায়িত্ব পালন করেন। ২০১৬ সালে তিনি গাজীপুর জেলা পরিষদের চেয়ারম্যান পুনর্নিবাচিত হন।
দি বাডস্ রেসিডেনসিয়্যাল মডেল স্কুল এন্ড কলেজ

দি বাডস্‌ রেসিডেনসিয়্যাল মডেল স্কুল এন্ড কলেজ মৌলভীবাজার জেলার শ্রীমঙ্গল উপজেলায় অবস্থিত একটি উচ্চ মাধ্যমিক শিক্ষাপ্রতিষ্ঠান। ১৯৭৮ সালে শ্রীমঙ্গলের অন্যতম বৃহৎ এই শিক্ষাপ্রতিষ্ঠানটি স্থাপিত হয়।
৬.৭৫ একর বিস্তৃত জায়গার ওপর এ শিক্ষাপ্রতিষ্ঠানটি স্থাপিত। আয়তনের দিক দিয়ে এটি শ্রীমঙ্গল উপজেলার বৃহত্তম শিক্ষাপ্রতিষ্ঠান। এই শিক্ষাপ্রতিষ্ঠান বরাবরই সিলেট শিক্ষা বোর্ডের শির্ষস্থানে থাকে। দি বাডস রেসিডেনসিয়াল মডেল স্কুল এন্ড কলেজ ২০১৩ সালের এস এস সি পরীক্ষায় সিলেট শিক্ষা বোর্ডের সপ্তম স্থান অধিকার করেছিল ও মৌলভীবাজার জেলার প্রথম হয়েছিল। ২০১০ সালে এই কলেজ সিলেট শিক্ষা বোর্ডে ষষ্ঠ হয় ও মৌলভীবাজার জেলায় প্রথম হয়। বর্তমানে লে. কমান্ডার জাফর আহমদ বিএন (অব.) এই কলেজের অধ্যক্ষ হিসেবে দায়িত্ব পালন করছেন।
দি বাডস্ রেসিডেনসিয়্যাল মডেল স্কুল এন্ড কলেজ শ্রীমঙ্গল সদর ইউনিয়নের কলেজ রোডের শেষ প্রান্তে ৬.৭৫ একর জায়গা জুড়ে অবস্থিত। যার ৩.১০ একর প্রাচীর ঘেরা। এর দক্ষিণের প্রাচীরের ওপর দিকে রয়েছে শ্রীমঙ্গল সরকারি কলেজ। এবং দেড় মিনিট দূরত্বে গাউসিয়া সুন্নিয়া শফিকিয়া মাদরাসা। কিন্তু আয়তনের দিক দিয়ে দি বাডস্ রেসিডেনসিয়্যাল মডেল স্কুল এন্ড কলেজ এই সকল শিক্ষাপ্রতিষ্ঠান থেকে বৃহৎ। এর ক্যাম্পাসের বিভিন্ন ব্লকসমূহের মধ্যে অন্তর্ভুক্ত রয়েছে অধ্যক্ষের কার্যালয়, উপাধ্যক্ষের কার্যালয়, শিক্ষক মিলনায়তন, অভিভাবক মিলনায়তন, অফিস সহকারী কার্যালয়, ইংলিশ মিডিয়াম ভবন, কলেজ অডিটোরিয়াম, খেলার মাঠ, বাস্কেটবল কোর্ট ইত্যাদি। কিন্তু এই শিক্ষাপ্রতিষ্ঠানের সুবিন্যস্ত ক্যাম্পাসের বাইরে রয়েছে বিশাল ময়লার স্তুপ। গোটা শ্রীমঙ্গল পৌরসভার আবর্জনা এই অঞ্চলে এনে ফেলা হয়। তবে ৩ টি বৃহৎ শিক্ষাপ্রতিষ্ঠানের এই এলাকা থেকে আবর্জনা সরানোর প্রক্রিয়া অব্যাহত রয়েছে।
চাঁচড়া রাজবাড়ির দশমহাবিদ্যার মন্দির

বাংলায় মধ্যযুগীয় সভ্যতা-সংস্কৃতি ও পুরাকীর্তির অন্যতম নিদর্শন হল যশোর চাঁচড়ার দশমহাবিদ্যা বাড়ির মন্দির। যশোরের রাজা শুকদেব রায়ের রাজত্বকালে তার আনুকূল্যে চাঁচড়া রজিবাড়ি সংলগ্ন জমিতে ১৭২৯ সালে দুর্গানন্দ ব্রহ্মচারী নামে এক রাঢ়ীয় ব্রাহ্মণ কর্তৃক দশমহাবিদ্যা মন্দির নির্মিত হয়।মন্দিরে মূলত কালী, তারা, ষোড়শী, ভূবনেশ্বরী, ভৈরবী, ছিন্নমস্তা, ধূমাবতী, বগলা, মাতঙ্গী এবং কমলাত্নিকা এই দশটি মূর্ত্তি দশমহাবিদ্যা রূপে প্রতিষ্ঠিত থাকলেও তারসঙ্গে অন্যান্য দেব মূর্ত্তিও বিদ্যমান ছিল। পশ্চিমের মন্দিরে ছিল কৃষ্ণ, রাধিকা, রাম, সীতা, লক্ষণ হনুমান ও শীতলার বিগ্রহ। মন্দিরের পূর্বদিকে ভোগগৃহ ও দক্ষিণ দিকে নহবৎখানা ছিল। নহবৎখানার নীচ দিয়ে মন্দির প্রাঙ্গনে যাওয়ার জন্য় সদর দ্বার ছিল। পরবর্তীকালে রাজা শ্রীকন্ঠ রায় দশমহাবিদ্যার সেবা ও অতিথি সৎকারের জন্য আট হাজার টাকা আয়ের ভূসম্পত্তি দেবোত্তর করে দেন। কথিত আছে চাঁচড়া গ্রামের বাসিন্দা ভরদ্বাজগোত্রীয় ব্রাহ্মণ দুর্গারাম মুখোপাধ্যায়, ব্রহ্মচারী হলে তার নাম হয় দুর্গানন্দ। ধার্মিক দুর্গানন্দ ভারতবর্ষের বিভিন্ন জায়গায় তীর্থ ভ্রমণ করেছিলেন। কিন্তু কোথাও দেবী ভগবতী ও দশবিধ মহামূর্তির একত্র সমাবেশ দেখতে পান নি। তাই তিনি নিজে মহাবিদ্যার মূর্তি প্রতিষ্ঠা করার জন্য সংকল্পবদ্ধ হন। এ ব্যাপারে তিনি চাঁচড়ার রাজা শুকদেবের অনুগ্রহ লাভ করেন। রাজা শুকদেব নিজে যাবতীয় ব্যায়ভার বহন করতে চাইলেন। দুর্গানন্দ ব্রহ্মচারী উপযুক্ত সূত্রধর জোগাড় করে নিজের বসত বাড়ীর এক প্রকান্ড নিম বৃক্ষ থেকে বিগ্রহগুলি প্রস্তুত করিয়েছিলেন।
মন্দিরের ছাদ সমতল। এই মন্দির গনেশ, সরস্বতী, কমলা, ভূবনেশ্বরী, জগদ্বাত্রী, ষোড়শী, মহাদেব, কালী, তারা, ভৌরবী, ছিন্নমস্তা, মাতঙ্গী , ভৈরব ও ধূমাবতী প্রভৃতি ষোলটি বিগ্রহ দশমহাবিদ্যা মন্দিরে ছিল।
গিটহোর্ন

গিটহোর্ন () নেদারল্যান্ডের ওভেরিসসেল প্রদেশের একটি শহর। এই শহরের জনসংখ্যা মাত্র ২৬২০ জন। শহরটি স্টেনউইজকারল্যান্ড পৌরসভায় অবস্থিত, যা স্টেনউইজক থেকে ৫ কিমি দক্ষিণ-পশ্চিমে। গিটহোর্নকে প্রায়ই "ছোট ভেনিস" বা " নেদারল্যান্ডসের ভেনিস" হিসাবে উল্লেখ করা হয়।
গিটহোর্ন পুর্বে পথচারীদের বিশ্রামের জন্য ব্যবহার করা হতো। তবে এখন এর পরিচয় ভিন্ন হয়ে উঠেছে। এই ছোট্ট জায়গাটি স্থানীয় ভাবে বিখ্যাত হয়ে ওঠে এর প্রাকৃতিক সৌন্দর্য্যের কারণে। ১৯৫৮ সালের এর খ্যাতি আরো ছড়িয়ে যায়, যখন বিখ্যাত ডাচ চলচ্চিত্র নির্মাতা বার্ট হান্সত্রা তার বিখ্যাত কমেডি চলচ্চিত্র "ফ্যানফেয়ার"  এর চিত্রধারন গিটহোর্নে করেন। গিটহোর্নের পুরনো অংশে কোন রাস্তা ছিলো না, যদিও একটি সাইকেল চলাচলের পথ অবশেষে যোগ করা হয়েছে। সমস্ত পরিবহন পানিপথে সম্পন্ন করা হতো। গিটহোর্নে প্রচুর নদী ও খাল দীর্ঘ পানিপথ তৈরী করেছে। 
গিটহোর্ন পূর্বে একটি পৃথক পৌরসভা ছিল। ২০০১ সালে স্টেনউইজকের সাথে এর একত্রীকরণ হয়।
মুলত পর্যটননগরী হিসেবে গিটহোর্ন বিখ্যাত হলেও এর পুরাতন অংশে পর্যটনের প্রভাব অনেক কমই পড়েছে। এই শহরে এখনও সম্পূর্ণরূপে সমস্ত খাল ও নদীতে প্রবেশযোগ্য নৌকায় করে এক জায়গা থেকে আরেক জায়গায় যাওয়া হয়। তাই সাধারণভাবে একে উত্তরের ভেনিস বা "ভেনিস অব নেদারল্যান্ডস". বলা হয়ে থাকে। গিটহোর্নে অপ্রশস্ত খালগুলোর ওপর সর্বমোট ১৮০টি সেতু আছে।
চীনা পর্যটকদের কাছে স্থানটি খুব জনপ্রিয়। প্রতি বছর প্রায় ২ লক্ষ চীনা পর্যটক এখানে বেড়াতে আসে।
বয়েলের সূত্র

বয়েলের সূত্র একটি দশার সমীকরণ যা কোনো গ্যাসের আয়তন ও প্রযুক্ত চাপের মধ্যেকার সম্পর্ক প্রকাশ করে। বিজ্ঞানী বয়েল প্রদত্ব সূত্রটি হলো: 
স্থির তাপমাত্রায় নির্দিষ্ট ভরের কোনো গ্যাসের আয়তন ঐ গ্যাসের উপর প্রযুক্ত চাপের ব্যস্তানুপাতিক।
গাণিতিক ভাবে প্রকাশের জন্য ধরা যাক, আয়তন= V এবং চাপমাত্রা= P 
তাহলে গাণিতিকভাবে বয়েলের সূত্রানুসারে,
অতএব, "স্থির তাপমাত্রায় নির্দিষ্ট ভরের কোনো গ্যাসের চাপ এবং আয়তন এর গুণফল ধ্রুবক হবে।" অর্থাৎ, চাপ বৃদ্ধি করা হলে সমানুপাতিক ভাবে গ্যাসের আয়তন হ্রাস পাবে। একই হারে চাপ হ্রাস করা হলে সমানুপাতিক হারে গ্যাসের আয়তন বৃদ্ধি পাবে।
বয়েলের সূত্রের ব্যাখ্যা :-
• বয়েলের সূত্রের ধ্রুবক দুটি হল (i). গ্যাসের ভর (ii). গ্যাসের উষ্ণতা 
"গ্যাসের ব্যাখ্যা" :-
মনে করি কোন নির্দিষ্ট উষ্ণতায় নির্দিষ্ট ভরের গ্যাসের P এবং আয়তন V । 
অতএব ঐ গ্যাসের চাপ ও আয়তনের গুণফল হবে PV । 
এখন ওই গ্যাসের উষ্ণতা স্থির রেখে যদি চাপ "2P" করা হয় তবে বয়েলের সূত্র অনুযায়ী এর আয়তন হবে V অর্থাৎ V/2 হবে ।
ধর্মপুর ইউনিয়ন, ফেনী সদর

ধর্মপুর বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
ফেনী সদর উপজেলার উত্তরাংশে ধর্মপুর ইউনিয়নের অবস্থান। এ ইউনিয়নের পূর্বে কাজিরবাগ ইউনিয়ন, দক্ষিণে ফেনী পৌরসভা, পশ্চিমে শর্শদি ইউনিয়ন এবং উত্তরে কুমিল্লা জেলার চৌদ্দগ্রাম উপজেলার আলকরা ইউনিয়ন ও ভারতের ত্রিপুরা প্রদেশ অবস্থিত।
ধর্মপুর ইউনিয়ন ফেনী সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।
এ ইউনিয়নের গ্রামগুলো হল:
ঢাকা চট্টগ্রাম হাইওয়ে ফেনীর সীমানার প্রথমে মোঃ আলী বাজার এর সংলগ্ন হাইওয়ে পূর্ব পাশে ধর্মপুর এর খেতাব প্রাপ্ত বীর মুক্তিযোদ্ধার নামে : বীর মুক্তিযোদ্ধা শহীদ আবদুস সালাম বীর সড়ক।
এই সড়কের মাধ্যমে ধর্মপুর ইউনিয়ন পরিষদ হয়ে পুরো ইউনিয়ন এ যাতায়াত করতে পারবেন। এই সড়ক ধরে ফেনী জেলার পৌরসভায় যাওয়া যাবে।
ধর্মপুর ইউনিয়নে উল্লেখ যোগ্য কোন খাল বা নদী নেই।
১.আমতলি বাজার।
২.আমিন উদ্দিন বাজার।
৩। মোহাম্মদ আলী বাজার।
এই ইউনিয়নের মানুষ এই বাজারে বেশী যাতায়াত করেন।
১. বীর মুক্তিযোদ্ধা শহীদ আবদুস সালাম (বীর বিক্রম) - এর জন্ম ভূমি।
২.ধর্মপুর চৌধুরী বাগান বাড়ি।
৩। ধর্মপুর ঝাড়ু বাগান।
৪। বাংলাদেশ ভারত সিমান্ত লাল টিলা। 
৫। ফেনী জেলার সবচেয়ে বড় গোরস্থান।
ফেনী ২ আসনের সংসদ জননেতা জনাব নিজাম উদ্দিন হাজারী এমপি।
জনাব শাহাদাত হোসেন শাকা
৪ নং ধর্মপুর ইউনিয়ন চেয়ারম্যান সাবেক 
সদস্য 
৩নং ওয়ার্ড , মোঃ হোসাইন পাটোয়ারী। 
জননন্দিত সাবেক চেয়ারম্যান, আরজু এর নাম মূখ্য।
কেইহানশিন

কেইহানশিন () পূর্ব এশিয়ার দ্বীপরাষ্ট্র জাপানের একটি বৃহত্তর মহানগর অঞ্চল যা কিয়োতো, ওসাকা ও কোবে মহানগর এলাকাগুলির সমবায়ে গঠিত। সমগ্র কেইহানশিন অঞ্চলে ২০১০ সালে প্রায় ২ কোটি লোকের বাস ছিল। অঞ্চলটির আয়তন . এটি বৃহত্তর টোকিও এলাকার পরে জাপানের ২য় সর্বোচ্চ জন-অধ্যুষিত পৌর অঞ্চল। এখানে জাপানের মোট জনসংখ্যার প্রায় ১৫% বাস করে।
ওসাকা-কোবে নগরী সমবায়ের স্থূল আভ্যন্তরীণ উৎপাদন ২০১৫ সালে ছিল ৬৮,১০০ কোটি মার্কিন ডলার (ক্রয়ক্ষমতার সমতা অনুযায়ী)। ফলে এটি বিশ্বের সবচেয়ে উৎপাদনশীল অঞ্চলগুলির একটি এবং প্যারিস ও লন্ডনের সাথে তুলনীয়। কেইহানশিন যদি একটি দেশ হত, তাহলে এটি বিশ্বের ১৬তম বৃহত্তম অর্থনীতির অধিকারী হত। অঞ্চলটির স্থূল আভ্যন্তরীণ উৎপাদন ২০১২ সালে ছিল প্রায় ৯৬ হাজার কোটি মার্কিন ডলার।
"কেইহানশিন" নামটি কিয়োতো, ওসাকা ও কোবে শহরের জাপানি কাঞ্জি অক্ষরে লেখা নামগুলি থেকে একটি করে অক্ষর নিয়ে গঠন করা হয়েছে এবং চীনা পদ্ধতিতে অক্ষরগুলির উচ্চারণ করা হয়েছে।
শর্শদি ইউনিয়ন

শর্শদি বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
শর্শদি ইউনিয়নের আয়তন ২২.১৮ বর্গ কিলোমিটার। 
২০১১ সালের আদমশুমারি অনুযায়ী শর্শদি ইউনিয়নের জনসংখ্যা ৩৯,০৮৭ জন। 
ফেনী সদর উপজেলার উত্তর-পশ্চিমাংশে শর্শদি ইউনিয়নের অবস্থান। এ ইউনিয়নের পূর্বে ধর্মপুর ইউনিয়ন, দক্ষিণ-পূর্বে ফেনী পৌরসভা, দক্ষিণে পাঁচগাছিয়া ইউনিয়ন, পশ্চিমে দাগনভূঞা উপজেলার সিন্দুরপুর ইউনিয়ন এবং উত্তরে কুমিল্লা জেলার চৌদ্দগ্রাম উপজেলার আলকরা ইউনিয়ন অবস্থিত।
শর্শদি ইউনিয়ন ফেনী সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী শর্শদি ইউনিয়নের স্বাক্ষরতার হার ৫৮.০%। এ ইউনিয়নে ৪টি মাধ্যমিক বিদ্যালয় এবং ১৩টি প্রাথমিক বিদ্যালয় রয়েছে।
প্রাথমিক বিদ্যালয়
সাবেক ঢাকা সংবাদদাতা, ভয়েস অফ আমেরিকা।
সাবেক বিচারপতি, আপিল বিভাগ, বাংলাদেশ সুপ্রীম কোর্ট।
কবি
সঙ্গীত শিল্পী
ফেনী সদর উপজেলা স্বাস্থ্য কমপ্লেক্সে থেকে বাস, ট্যাক্সি, মোটর সাইকেল ও রিক্সা যোগে শর্শদি যাতায়াত করা যায়।
খাল ও নদীর তালিকা
হাট-বাজারের তালিকা
বরাহীপুর ইউনিয়ন

বরাহীপুর বাংলাদেশের ফেনী জেলার অন্তর্গত ফেনী সদর উপজেলার একটি সাবেক ইউনিয়ন।
বরাহীপুর ইউনিয়ন ছিল ফেনী সদর উপজেলার ৩নং ইউনিয়ন পরিষদ। এ ইউনিয়নের সম্পূর্ণ অংশ ফেনী পৌরসভার অন্তর্ভুক্ত হওয়ায় বর্তমানে ইউনিয়ন পরিষদ কার্যক্রম বিলুপ্ত হয়ে গেছে।
শান ফুড ইন্ডাস্ট্রিজ

শান ফুডস প্রাইভেট লিমিটেড হচ্ছে পাকিস্তানের একটি মশলা নির্মাতা প্রতিষ্ঠান যেটি পাকিস্তানি রন্ধনশৈলীতে ব্যবহৃত হয়। এই শান মশলা বিশ্বের প্রায় ৫০টি দেশের মানুষ ব্যবহার করে।
শান ফুডসের প্রতিষ্ঠাতা সিকান্দার সুলতান ১৯৮১ সালে করাচিতে একটি ছোটো খাটো মশলার ব্যবসা শুরু করেছিলেন, তিনি আগে নিজ গৃহ থেকেই ব্যবসা করে আসছিলেন। সিকান্দার নিজে এবং তার স্ত্রী একসঙ্গে মশলার ব্যবসা শুরু করেছিলেন, তারা করাচির যে এলাকায় থাকতেন সেই এলাকায় প্রথমে পাড়া প্রতিবেশীদের মাঝে এই মশলা বিক্রি করতেন, অনেক মানুষই সিকান্দার এবং তার স্ত্রীর ভক্ত হয়ে যায়। যখন সিকান্দার এই ব্যবসা শুরু করেন তখন করাচি সহ সমগ্র পাকিস্তানের সমাজের মানুষ রেডি মেড মশলা সম্পর্কে কিছুই জানতো না, তারা স্থানীয় বাজারের খোলা মশলা কিনতো। সিকান্দার এবং তার স্ত্রী শুরুতে পলিথিনের প্যাকেটে করে মশলা বিক্রি করতেন, এবং তার ব্যবসা ভালোই চলেছিলো। তিনি পরে রেডি মেড মশলা প্যাকেট করে বিক্রি করার পরিকল্পনা করেন এবং এভাবেই শান প্যাকেটজাত মশলার সূত্রপাত ঘটে যদিও ক্রেতাদের মধ্যে জনপ্রিয় হতে অনেক সময় লেগে গিয়েছিলো কারণ রেডি মেড মশলা নিয়ে মানুষের মধ্যে নেতিবাচক ধারণা ছিলো।
২০০৪ সালে প্রতিবেশী দেশ ভারতে "মেড ইন পাকিস্তান" নামের একটি প্রদর্শনী অনুষ্ঠিত হয়েছিলো এবং সেখানে শান মশলাকে উপস্থাপিত করা হয়। এই 'মেড ইন পাকিস্তান' প্রদর্শনীর উদ্দেশ্য ছিলো দুই দেশ ভারত এবং পাকিস্তানের মধ্যকার সাংস্কৃতিক যোগাযোগ বৃদ্ধি করা।
দিল ভিল পিয়ার ভিয়ার

দিল ভিল পিয়ার ভিয়ার হচ্ছে ২০০২ সালে মুক্তিপ্রাপ্ত একটি হিন্দি ভাষার চলচ্চিত্র যেটি আনন্দ মহাদেব পরিচালনা করেন এবং প্রযোজনা করেন ভারত শাহ। চলচ্চিত্রটিতে মাধবন, জিমি শেরগিল এবং সঞ্জয় সুরি অভিনয় করেন। এই চলচ্চিত্রটির গানগুলোর সবই রাহুল দেব বর্মণ এর পরিচালনা করা গান থেকে নেওয়া হয়েছে পুনর্নির্মিত করে। ২০০২ সালের ১৮ই অক্টোবর তারিখে চলচ্চিত্রটি মুক্তি পায়।
দিল ভিল পিয়ার ভিয়ার চলচ্চিত্রটি প্রয়াত সঙ্গীতকার রাহুল দেব বর্মণ এর প্রতি একটি শ্রদ্ধা প্রদর্শন হিসেবে তৈরি করা হয়েছিলো। ২০০১ সালের শেষের দিকে মুম্বাইতে চলচ্চিত্রটির শুটিং শুরু হয়, তামিল চলচ্চিত্র অভিনেতা মাধবন ডিসেম্বর মাস থেকে কাজ শুরু করেন। নম্রতা শিরোদকরকে মাধবনের বিপরীতে নেওয়া হয়, নম্রতার চরিত্রটি আগে মহিমা চৌধুরীকে দেওয়ার কথা ভাবা হয়েছিলো। এতে রিয়া সেন অতিথি চরিত্রে উপস্থিত হন।
স্যামি কার্টার

হ্যানসন স্যামি কার্টার (; জন্ম: ১৫ মার্চ, ১৮৭৮ - মৃত্যু: ৮ জুন, ১৯৪৮) ইয়র্কশায়ারের নর্থোরাম এলাকায় জন্মগ্রহণকারী ইংরেজ বংশোদ্ভূত প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০৭ থেকে ১৯২১ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলসের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শীতা দেখিয়েছেন স্যামি কার্টার।
১৮৯৪ সালে সিডনি বয়েজ হাই স্কুলে অধ্যয়ন করেন। ১৮৯৭-৯৮ মৌসুমে নিউ সাউথ ওয়েলসের পক্ষে অভিষেক ঘটে তার। দুইটি খেলায় অংশ নেয়ার পর ১৯০১-০২ মৌসুমে ইংল্যান্ড সফরের জন্য মনোনীত হন তিনি। ১৯০২ সালে দলের ভারপ্রাপ্ত উইকেট-রক্ষক হিসেবে অংশ নেন। ১৯০৪-০৫ মৌসুমে কুইন্সল্যান্ডের বিপক্ষে প্রথম-শ্রেণীর ক্রিকেটে সর্বোচ্চ ১৪৯ রান তুলেন।
১৯০৭-০৮ মৌসুমে প্রথমবারের মতো টেস্ট খেলার সুযোগ পান। ১৩ ডিসেম্বর, ১৯০৭ তারিখে টেস্ট অভিষেক ঘটে স্যামি কার্টারের। এ পর্যায়ে ইংল্যান্ডের বিপক্ষে সিরিজের পাঁচ টেস্টের প্রত্যেকটিতেই তার অংশগ্রহণ ছিল। ১৯০৯ সালে পুনরায় ইংল্যান্ড গমন করে পাঁচ টেস্টের সবকটিতে খেলেন। তার সহকারী হিসেবে বার্লো কারকিককে দলে অন্তর্ভুক্ত করা হয়েছিল। ১৯১০-১১ মৌসুমে দক্ষিণ আফ্রিকার অস্ট্রেলিয়া আগমন ঘটে ও ১৯১১-১২ মৌসুমে ইংল্যান্ড সফরে যান। ১৯১১-১২ মৌসুমে অ্যাডিলেড টেস্টে সফরকারী ইংল্যান্ডের বিপক্ষে নাইটওয়াচম্যান হিসেবে তিন নম্বরে নেমে ব্যক্তিগত সর্বোচ্চ টেস্ট ইনিংস ৭২ তোলেন। ১৯২০-২১ মৌসুমে ইংল্যান্ডের বিপক্ষে সিরিজের শেষ দুই টেস্টে অংশগ্রহণের মাধ্যমে পুনরায় টেস্ট জগতে ফিরে আসেন। প্রায় ৪৩ বছর বয়স হলেও ১৯২১ সালে ইংল্যান্ডে যান। ১৯২১-২২ মৌসুমে দক্ষিণ আফ্রিকায় শেষ দুই টেস্টে অংশ নেন স্যামি কার্টার।
সমগ্র খেলোয়াড়ী জীবনে ২৮ টেস্টে অংশগ্রহণ করেন তিনি। ৪৪ ক্যাচ ও ২১ স্ট্যাম্পিংয়ের সাথে নিজ নামকে জড়িয়ে রাখেন। ব্যাটসম্যান হিসেবে প্রায়শঃই তাকে ফাইন-লেগ অঞ্চল দিয়ে পাঠানো স্কুপ শটের প্রচলনকারী হিসেবে গণ্য করা হয়ে থাকে। এছাড়াও মাঝে-মধ্যে দলের জন্যে রান তোলায় মনোনিবেশ ঘটাতেন। সচরাচর শেষ ব্যাটসম্যানের পূর্বেই তাকে মাঠে ব্যাট হাতে দেখা যেতো। প্রথম উইকেট-রক্ষক হিসেবে কোমর বাঁকা না করে উবু হয়ে উইকেটের পিছনে অবস্থান করতেন।
১৯৩২ সালে ৫৪ বছর বয়সে ভিক রিচার্ডসনের নেতৃত্বে অনানুষ্ঠানিকভাবে দলের সাথে মার্কিন যুক্তরাষ্ট্র ও কানাডা গমন করেন। ১৯৪৬ সালে ইংল্যান্ডের দলনায়ক ওয়ালি হ্যামন্ড এবং ল্যাঙ্কাশায়ার কাউন্টি ক্রিকেট ক্লাবের সম্পাদক ও এমসিসি দলের সফর ব্যবস্থাপক মেজর রুপার্ট হাওয়ার্ড সিডনিতে স্যামি কার্টারকে দেখতে আসেন। ১৯২১ সালে ওয়ারউইক আর্মস্ট্রংয়ের নেতৃত্বে সফরকারী অস্ট্রেলিয়া দলে উইকেট-রক্ষক স্যামি কার্টার তখন হুইলচেয়ার ব্যবহার করতেন। তারা প্রথম বিশ্বযুদ্ধে ক্ষতিগ্রস্ত ওল্ড ট্রাফোর্ড ক্রিকেট গ্রাউন্ড পুণঃনির্মাণে উদ্বৃত্ত অর্থ থেকে £১,০০০ পাউন্ড স্টার্লিং তাকে দান করেন।
শবদেহ সৎকার কাজের সাথে জড়িত ছিলেন। কখনোবা শবযানে চড়ে খেলা দেখতে আসতেন। ৮ জুন, ১৯৪৮ তারিখে ৭০ বছর বয়সে নিউ সাউথ ওয়েলসের বেলেভ্যু হিল এলাকায় স্যামি কার্টারের দেহাবসান ঘটে।
বিল্লু (কমিক চরিত্র)

বিল্লু হচ্ছে প্রয়াত কার্টুনিস্ট প্রাণ কুমার শর্মা দ্বারা সৃষ্ট একটি কার্টুন চরিত্র। এটি 'ডায়মন্ড কমিক্স' দ্বারা প্রকাশিত হয়। বিল্লু চরিত্রটি ১৯৭৩ সালে তৈরি করা হয়। চরিত্রটি দিল্লিতে বসবাসকারী একটি ছেলে এবং সত্তরের দশক থেকে শুরু হয়ে নব্বইয়ের দশকে শেষ হয়।
বিল্লু হচ্ছে একজন স্কুলপড়ুয়া উঠতিবয়সী ছেলে। মার্কিন কমিক্স চরিত্র 'আর্চি'র মতই বিল্লু একজন ছন্নছাড়া, ভবঘুরে ছেলে যে মেয়েদের পেছনে ঘোরে যদিও 'আর্চি'র মত পুরোপুরি নয় কারণ বিল্লু আবার ক্রিকেট খেলতে পছন্দ করে। বিল্লুর চোখ কেউ দেখেনি কারণ তার মাথার চুল দ্বারা তার কপাল এবং চোখ দুটো সবসময়ই ঢাকা থাকে তবে 'বিল্লু ভ্যালেন্টাইন ডে' নামের একটি কমিক্স বইয়ের 'এক দিন' গল্পে বিল্লু একটি কুকুর দেখে ভয় পায় এবং বাতাসে তার চুল উড়ে তার চোখ দুটি বেরিয়ে পড়ে। বিল্লুর চরিত্রটা একটা দুষ্ট ছেলের যে সবার সাথে দুষ্টামি করে, এই দুষ্টামির কারণে সে অনেক ঝামেলাতেও পড়ে, সে মাঝেমধ্যেই তার প্রতিবেশীদের মাধ্যমে তার 'ঋণাত্মক চিত্র' সে দূর করার চেষ্টা করে।.
বিল্লুর একটি বাচ্চা কুকুর আছে যার নাম "মোতি"। বিল্লুর বন্ধু-বান্ধবীদের মধ্যে রয়েছে গব্দু, জোজী, মোনু, বিশ্বম্ভর এবং আরো অন্যান্য। বজরঙ্গী পালোয়ান এবং ঢক্কন বিল্লুর বন্ধু এবং শত্রু দুইধরনের ভূমিকায়ই থাকে। জোজীর বাবা অবসরপ্রাপ্ত কর্নেল থ্রী নট থ্রী বিল্লুকে পছন্দ করেননা।
১৯৭৩ সালে কার্টুনিস্ট প্রাণ কুমার শর্মা তার কমিক্সে বিল্লু নামের এক চরিত্র সৃষ্টির কথা ভাবেন। তিনি বিল্লুর কথা কল্পনা করেন যার মাথার চুল তার কপালসহ চুল পর্যন্ত ঢাকা। সত্তরের দশকেই বিল্লু ব্যাপক পাঠকপ্রিয়তা পায়। বিল্লুকে দেখা যায় তার কুকুর মোতিকে নিয়ে রাস্তায় ঘুরছে, বাসায় টিভি দেখছে। বিল্লু তার বন্ধুদের সঙ্গে আড্ডা, দুষ্টামি বা ক্রিকেট খেলছে।
প্রত্যেকটা কমিক্স বইয়ে আলাদা আলাদা কাহিনী সন্নিবেশিত আছে, জোজীকে আগে বিল্লুর বান্ধবী হিসেবে দেখানো হলেও পরে দেখানো হয় যে বিল্লু জোজীর সঙ্গে প্রেম করতে চায়।
ব্যারাকপুর বিধানসভা কেন্দ্র

ব্যারাকপুর (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালে ব্যারাকপুর বিধানসভা কেন্দ্র অস্তিত্ব লাভ করে, ঐ একই বছর টিটাগড় বিধানসভা কেন্দ্রটি অস্তিত্বহীন হয়।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৮ নং ব্যারাকপুর বিধানসভা কেন্দ্রটি ব্যারাকপুর পুরসভা এবং টিটাগড় পুরসভা এর অন্তর্গত।
ব্যারাকপুর বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।
নোট: পূর্ববর্তী বছরে বিধানসভার বিধায়কদের জন্য টিটাগড় বিধানসভা কেন্দ্র দেখুন।
২০১১ সালের নির্বাচনে, তৃণমূল কংগ্রেসের শীলভদ্র দত্ত তার নিকটতম প্রতিদ্বন্দ্বী সিপিআই (এম) -এর ডা. মধুসূদন সামন্তকে পরাজিত করেন।
স্বাধীন ভারতের প্রথম নির্বাচনে ১৯৫১ সালে, কংগ্রেসের ফনিন্দ্রনাথ মুখোপাধ্যায় ব্যারাকপুর কেন্দ্র থেকে বিজয়ী হন। তারপরে, ২০১১ সাল পর্যন্ত এই আসনটি ছিল না।
ইংল্যান্ড এবং ওয়েলসের কাউন্টি ক্রিকেট ক্লাবসমূহের প্রতিযোগিতামূলক সম্মাননা লাভের তালিকা

অত্র নিবন্ধটি ইংল্যান্ড এবং ওয়েলসের কাউন্টি ক্রিকেট ক্লাবসমূহের প্রতিযোগিতামূলক সম্মাননা লাভের তালিকা সম্পর্কীয়। এ তালিকায় প্রত্যেক ক্লাবের পাঁচটি বৃহৎ ঘরোয়া ক্রিকেটের ট্রফি জয়ের বিষয় তুলে ধরা হয়েছে। এ সকল সম্মাননায় কাউন্টি চ্যাম্পিয়নশীপ, রয়্যাল লন্ডন ওয়ান-ডে কাপ, ফ্রেন্ডস প্রভিডেন্ট ট্রফি, বেনসন এন্ড হেজেস কাপ ও টি২০ ব্লাস্টসহ তাদের বিভিন্ন সাবেক অন্তর্ভূক্তি দেখানো হয়েছে।
১৮৯০ সালে কাউন্টি চ্যাম্পিয়নশীপের প্রথম মৌসুম অনুষ্ঠিত হয়। এরপর থেকে পরবর্তী সত্তর বছর একমাত্র প্রতিযোগিতারূপে বিবেচিত হতে থাকে। শুরুতে এ প্রতিযোগিতায় আটটি কাউন্টি দলের অংশগ্রহণ ছিল। উনবিংশ শতকের শেষদিকে পনেরো কাউন্টিতে এসে দাঁড়ায়। নর্দাম্পটনশায়ার ও গ্ল্যামারগন বিংশ শতাব্দীর সিকি অংশের মধ্যে যোগদান করে। এরপরই ডারহাম এ তালিকায় যুক্ত হয়।
১৯৬২ সালে প্রথম সীমিত ওভারের প্রতিযোগিতা হিসেবে জিলেট কাপের প্রচলন ঘটে। শুরুতে এটি ৬৫ ওভারের ছিল। এরপর ৩৬ বছর এ প্রতিযোগিতার আয়ুষ্কাল ছিল ও বিভিন্ন নামে পরিচিতি পায়। তবে, ন্যাটওয়েস্ট ট্রফি নামটি দীর্ঘদিন টিকেছিল। প্রতিযোগিতার নিয়ম-কানুনও প্রায়শই পরিবর্তিত হতে থাকে। ওভারের ভিন্নতা, মাইনর কাউন্টিজ দলগুলোকে আমন্ত্রণ ও ২০০৬ সালে গ্রুপ পর্বের প্রবর্তন অন্যতম বিষয় ছিল।
১৯৬৯ সালে ৪০ ওভারের প্রতিযোগিতা হিসেবে সানডে লীগের প্রবর্তন ঘটে। জিলেট কাপের ন্যায় এ প্রতিযোগিতাটিরও খেলার ধরন ও নাম প্রায়শই নিয়মিতভাবে পরিবর্তিত হয়েছে। প্রথম কাউন্টি প্রতিযোগিতা হিসেবে এতে সাদা বল, রঙিন পোশাক ও দলের ডাকনামের প্রচলন ঘটানো হয়। ২০১০ সালে লীগ ও জিলেট কাপের সর্বশেষ নাম ফ্রেন্ডস প্রভিডেন্ট ট্রফিকে একীভূত করে একটি প্রতিযোগিতায় নিয়ে আসা হয়। উভয়টিই লীগ ও নক-আউট পর্বে বিভক্ত করা হয়েছিল।
১৯৭২ সালে বেনসন এন্ড হেজেস কাপের প্রচলন শুরু হয়। প্রবর্তনের পর থেকে পরবর্তী ৩০ বছর একই সম্প্রচারকারী সংস্থা কর্তৃক পরিচালিত হতো। শুরুর দিকে এ প্রতিযোগিতায় বিশ দলকে চারটি আঞ্চলিক গ্রুপে বিভক্ত করে মে মাসের মৌসুমের শুরুতে মূলধারায় নিয়ে আসা হয়। সংখ্যার দিক দিয়েও দলের ভিন্নতা লক্ষ্যণীয়। ১৭ ও পরবর্তীকালে ১৮টি কাউন্টি দলের সাথে ২ থেকে ৩টি অতিরিক্ত দল যুক্ত হতো। প্রত্যেক গ্রুপের শীর্ষ দুই দল কোয়ার্টার ফাইনালের নক-আউট পর্বে অবতীর্ণ হয়। ১৯৯৩ থেকে ১৯৯৪ এবং ১৯৯৯ সালের প্রতিযোগিতা সরাসরি নক-আউটভিত্তিক ছিল। ১৯৯৫ ও ১৯৯৮ সালে এবং প্রতিযোগিতার শেষ তিনবছর গ্রুপভিত্তিক খেলায় ফিরিয়ে আনা হয়। ২০০৩ সালে টুয়েন্টি২০ কাপের প্রবর্তন করা হয়। তিনটি বিভাগের ছয়টি দলকে বিভক্ত করে একে-অপরের সাথে একবার ও ২০০৮ সাল থেকে দুইবার মুখোমুখি করা হয়। শীর্ষ ৮ দল কোয়ার্টার ফাইনালে প্রতিদ্বন্দ্বিতায় অবতীর্ণ হয়। ২০১০ সালে প্রতিযোগিতার নাম পরিবর্তন করে ফ্রেন্ডস প্রভিডেন্ট টি২০ ও পরবর্তীতে ফ্রেন্ডস লাইফ টি২০ রাখা হয়। তিন বিভাগের ছয়টি করে দলকে পরিবর্তন করে দুই বিভাগে ৯টি করে আনা হয়। এরপর ২০১২ ও ২০১৩ সালে তা পূর্বাবস্থায় ফিরিয়ে আনা হয়। ২০১৪ সাল থেকে বর্তমান প্রতিযোগিতা টি২০ ব্লাস্টে আবারও ৯দলের গ্রুপে আনা হয়। প্রত্যেক গ্রুপের শীর্ষ চার দলকে নিয়ে কোয়ার্টার ফাইনালে প্রতিদ্বন্দ্বিতায় অবতীর্ণ করা হয়।
ছেংতু

ছেংতু (; ফিনিন:Chéngdū) গণচীনের একটি উপপ্রাদেশিক শহর এবং সিছুয়ান প্রদেশের প্রাদেশিক রাজধানী। এটি জনসংখ্যার বিচারে পশ্চিম চীনের তিনটি বৃহত্তম শহরের একটি (ছুংছিং ও সিআনের সাথে)। ২০১৪ সালের হিসাব অনুযায়ী এ শহরে এক কোটির বেশি লোকের বাস ছিল, যা এটিকে একটি অতিমহানগরীর মর্যাদা দিয়েছে। ছেংতু চীনের ৫ম বৃহত্তম শহর। এটি বর্তমানে পশ্চিম চীনের অন্যতম গুরুত্বপূর্ণ অর্থনৈতিক, পরিবহন ও সাংস্কৃতিক কেন্দ্র। শহরটি ছাং চিয়াং নদী (বা ইয়াং সি নদী) ও তার অনেকগুলি উপনদী দ্বারা বিধৌত সিছুয়ান অববাহিকা অঞ্চল নামের একটি পর্বতবেষ্টিত নিম্নাঞ্চলের পশ্চিমে অংশের ছেংতু সমভূমি অঞ্চলে অবস্থিত। 
এখানকার অধিবাসীরা মূলত সিছুয়ানীয় ম্যান্ডারিন ভাষায় কথা বলে থাকেন। এখানে অনেক বহু গুরুত্বপূর্ণ আন্তর্জাতিক বহুজাতিক ব্যবসাপ্রতিষ্ঠানের শাখা কার্যালয় আছে। এখানে ছয়টি রেলপথ বা লাইন নিয়ে গঠিত অত্যাধুনিক পাতালরেল ব্যবস্থা আছে, যার আরও ১৫টি লাইন নির্মাণাধীন।
খড়দহ বিধানসভা কেন্দ্র

খড়দহ (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৯ নং খড়দহ বিধানসভা কেন্দ্রটি খড়দহ পুরসভা, পানিহাটি পুরসভার ১৫, ১৮ থেকে ২১ ও ৩৫ নং ওয়ার্ড এবং বন্দীপুর, বিলকান্দা-১, বিলকান্দা-২ ও পাটুলিয়া গ্রাম পঞ্চায়েত গুলি ব্যারাকপুর-২ সমষ্টি উন্নয়ন ব্লক এর অন্তর্গত।
খড়দহ বিধানসভা কেন্দ্রটি ১৬ নং দমদম লোকসভা কেন্দ্র এর অন্তর্গত।
 
২০১১ সালের নির্বাচনে, তৃণমূল কংগ্রেসের অমিত কুমার মিত্র তার নিকটবর্তী প্রতিদ্বন্দ্বী 
সিপিআই (এম) -এর অসিম দাসগুপ্তকে পরাজিত করেন।
২০০৬, ২০০১, ১৯৯৬, ১৯৯১ এবং ১৯৮৭ সালের রাজ্য বিধানসভা নির্বাচনে, সিপিআই (এম) -এর অসিম দাসগুপ্ত খড়দহ বিধানসভা কেন্দ্র থেকে জয়ী হন ২০০৬ সালে তার নিকটতম প্রতিদ্বন্দ্বী বিজেপি'র মহাদেব বসাককে পরাজিত করেন, ২০০১ সালে তৃণমূল কংগ্রেসের রণজিৎ কুমার মুখার্জীকে, ১৯৯৬ সালে কংগ্রেসের চিন্ময় চ্যাটার্জীকে, ১৯৯১ সালে কংগ্রেসের সিপ্তা বিষ্ণুকে এবং ১৯৮৭ সালে কংগ্রেসের সুধীর ব্যানার্জীকে পরাজিত করেন। সিপিআই (এম) -এর কমল সরকার ১৯৮২ এবং ১৯৭৭ সালে জয়ী হন, ১৯৮২ সালে কংগ্রেসের নির্মল ঘোষকে পরাজিত এবং ১৯৭৭ সালে কংগ্রেসের হর্ষধারী ভট্টাচার্যকে পরাজিত করেন।
সিপিআই এর শিশির কুমার ঘোষ ১৯৭২ সালে জয়ী হন। ১৯৭১, ১৯৬৯ সালে এবং ১৯৬৭ সালে সিপিআই (এম) -এর সাধন কুমার চক্রবর্তী জয়ী হন। ১৯৬২ সালে সিপিআই এর গোপাল ব্যানার্জী জয়ী হন। পিএসপি সাতকড়ি মিত্র ১৯৫৭ সালে জয়ী হন। এর আগে খড়দহ কেন্দ্রটি বিদ্যমান ছিল না।
গুলবার্গ বিমানবন্দর

গুলবার্গ বিমানবন্দর বা "কালাবুরগি বিমানবন্দর" হল একটি সবুজ বিমানবন্দর (গ্রীনফিল্ড এয়ারপোর্ট) যা ভারতের কর্ণাটক রাজ্যের গুলবার্গ (সরকারি নাম-কালাবুরগি) শহরের জন্য উড়ান পরিষেবা পরিবেশন করে।
বিমানবন্দরটি শহরের থেকে ১৫ কিলোমিটার পূর্ব দিকে শ্রীনভাস সারদাগি গ্রামে রাজ্য সড়ক ১০-এর (সেদাম রোড) পাশে গড়ে উঠেছে। বিমানক্ষেত্রটির মোট দৈর্ঘ্য ৭.৫ কিমি। ২৬ আগস্ট ২০১৮ সালে বিমানবন্দরটিতে সফলভাবে একটি বিমানের পরিক্ষামূক অবতরণ করানো হয়। এই বিমানবন্দরের রানওয়ে ভারতের ১০ তম এবং কর্ণাটকের দ্বিতীয় দীর্ঘতম রানওয়ে।
বিমানবন্দরটি রাইটস লিমিটেডের কারিগরি সহায়তায় কর্ণাটক রাজ্য পাবলিক ওয়ার্ক ডিপার্টমেন্ট (পিডব্লুডি) দ্বারা নির্মিত। ₹১২০ কোটি টাকায় প্রকল্পটি প্রাথমিকভাবে কর্ণাটক সরকার সহ সরকারি-বেসরকারি অংশিদারিত্বের (পিপিপি) অধীনে নির্মিত হয়েছে তবে প্রকল্প বাস্তবায়নের বিলম্বের কারণে চুক্তিটি ২০১৫ সালের জানুয়ারিতে বাতিল করা হয়েছিল। এপ্রিল ২০১৭ সালে, কালাবুরগি বিমানবন্দরটি ২.৩৬ কিলোমিটার দীর্ঘ ও ৬০ মিটার চওড়া রানওয়ের ২৫% সম্পূর্ণ হয়। রানওয়ে উন্নয়ন প্রকল্পটি মূলত ২০১৭ সালের ডিসেম্বরে শেষ হওয়ার পরিকল্পনা ছিল, তবে কর্ণাটক সরকার গুলবার্গ এয়ারপোর্ট ডেভেলপার্স লিমিটেডের সাথে একটি সমঝোতা স্মারক বাতিল করার সিদ্ধান্তের পর ২০১৮ সালের মে মাসে বিমানবন্দরের কাজ শেষ হবে বলে ধরা হয়।
গুলবার্গ বিমানবন্দর (কালাবুরগি বিমানবন্দর) ২০১৮ সালের নভেম্বরে প্রথম বাণিজ্যিক সেবা প্রদান করবে। বিমানবন্দরের বর্তমান রানওয়েটি ১.৯৭ কিলোমিটার থেকে প্রসারিত করে ৩.২৬ কিলোমিটার দীর্ঘ করা হয়েছে।
গ্র্যান্ডস্ল্যাম

গ্র্যান্ডস্ল্যাম হলো পেশাদার কুস্তি তথা রেসলিংয়ের একটি অর্জন। গ্র্যান্ডস্ল্যাম চ্যাম্পিয়ন তথা বিজয়ী বলা হয় ঐ রেসলার তথা কুস্তিগিরকে যে তার রেসলিং জীবনে কোনো জাতীয় পর্যায়ের রেসলিং প্রমোশন(যেমনঃ
ডাব্লিউডাব্লিউই,টিএনএ,রিং অফ অনার, নিউ জাপান প্রো রেসলিং,অল জাপান প্রো রেসলিং) এর নির্দিষ্ট বা প্রধান চারটি টাইটেল অর্জন করার কৃতিত্ব দেখিয়েছে।মূলত এই চারটি টাইটেলের মধ্যে তিনটি হয় একক টাইটেল আর একটি হয় দ্বৈত টাইটেল।
গ্র‍্যান্ডস্ল্যাম এ একক টাইটেল হিসেবে প্রধানত তিন শ্রেণীর টাইটেলকে বিবেচনা করা হয়। যথা- কোনো প্রমোশনের প্রধান/মূখ্য টাইটেল, দ্বিতীয় পর্যায়ের টাইটেল ও তৃতীয় পর্যায়ের টাইটেল।
প্রমোশনগুলো আবার তাদের এই টাইটেলসমূহের প্রয়োজনীয়তা ও যোগ্যতা সময়ে সময়ে বদলাতে তথা একটা দিয়ে আরেকটাকে প্রতিস্থাপন কিংবা যুক্ত করতে থাকে।
যেমনঃ এক সময় ডাব্লিউডাব্লিউই তে 
ইউরোপিয়ান চ্যাম্পিয়নশিপ কে গ্র‍্যান্ডস্ল্যাম এর অন্তর্ভুক্ত টাইটেল হিসেবে বিবেচনা করা হতো, পরে হার্ডকোর চ্যাম্পিয়নশিপ কেও গ্র‍্যান্ডস্ল্যাম এর অন্তর্ভুক্ত করা হয়।অর্থাৎ এদের মধ্যে যেকোনো একটি অর্জন করলেই হয়ে যেতো।
২০১৫ সাল থেকে গ্র‍্যান্ডস্ল্যাম টাইটেল হিসেবে নতুন করে ইউনাইটেড স্টেটস টাইটেলকেও অন্তর্ভুক্ত করা হয় যেহেতু আগের হার্ডকোর এবং ইউরোপিয়ান টাইটেল সমূহকে বিলুপ্ত ঘোষণা করা হয়েছে। আবার ২০১৬ সালে ব্র্যান্ড বর্ধিতের পর র এর মুখ্য টাইটেল ইউনিভার্সেল টাইটেল এবং স্ম্যাকডাউন এর ট্যাগ টাইটেলকেও গ্র‍্যান্ডস্ল্যাম এর জন্য গ্রহণীয় টাইটেল হিসেবে উল্লেখ করা হয়।
২০১৮ সাল থেকে রিং অব অনারও তাদের গ্র্যান্ডস্ল্যাম চ্যাম্পিয়ন চালু করে।
মেলিসা লিও

মেলিসা চেসিংটন লিও (; জন্ম: ১৪ সেপ্টেম্বর ১৯৬০) হলেন একজন মার্কিন অভিনেত্রী। ১৯৮০-এর দশকে কয়েকটি টেলিভিশন অনুষ্ঠান ও চলচ্চিত্রে নিয়মিত কাজ করেন এবং "অল মাই চিলড্রেন" টিভি ধারাবাহিকে অভিনয় করে ১৯৮৫ সালে ডেটাইম এমি পুরস্কারের মনোনীত হন। তার প্রথম আলোচিত সাফল্য ছিল "হোমিসাইড: লাইফ অন দ্য স্ট্রিট"-এর প্রথম পাঁচ মৌসুমে (১৯৯৩-১৯৯৭) ডিটেকটিভ সার্জেন্ট কে হাওয়ার্ড চরিত্রে অভিনয়।
লিও ২০০৮ সালে "ফ্রোজেন রিভার" চলচ্চিত্রে রে এডি চরিত্রে অভিনয় করে সমালোচনামূলক সাফল্য লাভ করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়নসহ কয়েকটি পুরস্কার ও মনোনয়ন লাভ করেন। ২০১০ সালে "দ্য ফাইটার" চলচ্চিত্রে অ্যালিস একলুন্ড-ওয়ার্ড চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার জয়সহ একাধিক পুরস্কার ও মনোনয়ন লাভ করেন।
২০১৩ সালে তিনি "লুই" টেলিভিশন ধারাবাহিকে অভিনয় করে হাস্যরসাত্মক ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কার অর্জন করেন। ২০১৫ সালে তিনি ফক্স চ্যানেলের ধারাবাহিক "ওয়েওয়ার্ড পাইন্স"-এ নার্স পাম এবং ২০১৭ সালে নেটফ্লিক্সের "দ্য মোস্ট হেটেড ওম্যান ইন আমেরিকা"-তে মার্কিন নাস্তিক্যবাদের প্রতিষ্ঠাতা মেডেলিন মারি ওহেয়ার চরিত্রে অভিনয় করেন।
মেলিসা লিও ১৯৬০ সালের ১৪ই সেপ্টেম্বর নিউ ইয়র্ক সিটির ম্যানহাটনে জন্মগ্রহণ করেন। তার মাতা মার্গারেট (প্রদত্ত নাম: চেসিংটন) ছিলেন ক্যালিফোর্নিয়ায় জন্মগ্রহণকারী শিক্ষক এবং পিতা তৃতীয় আর্নল্ড লিও ছিলেন গ্রোভ প্রেসের সম্পাদক, জেলে ও ইস্ট হ্যাম্পটন বেমেন্‌স অ্যাসোসিয়েশনের সাবেক মুখপাত্র। মেলিসা ম্যানহাটনের লোয়ার ইস্ট সাইডে বেড়ে ওঠেন। তার এক ভাই রয়েছে, তার নাম এরিক লিও। তার ফুফু শিল্প ইতিহাসবেত্তা ক্রিস্টিন লিও রোসেল। তার পিতামাতার বিবাহবিচ্ছেদের পর তার মাতা তাকে ও তার ভাইকে নিয়ে ভেরমন্টের পুটনির রেড ক্লোভার কমিউনে চলে যান।
বেশরম (২০১৩-এর চলচ্চিত্র)

বেশরম হচ্ছে ২০১৩ সালে মুক্তিপ্রাপ্ত একটি হিন্দি চলচ্চিত্র যেটি পরিচালনা করেন অভিনব কশ্যাপ। চলচ্চিত্রটিতে মুখ্য ভূমিকায় রণবীর কাপুর এবং পল্লবী শারদা অভিনয় করেন। মুম্বই এর ফিল্ম সিটিতে চলচ্চিত্রটির শুটিং শুরু হয় ২০১২ সালের ১০ই ডিসেম্বর। ২০১৩ সালের দোসরা অক্টোবর চলচ্চিত্রটি মুক্তি পায় তবে নেগেটিভ রিভিউ নিয়ে এবং মুক্তির চার দিনের মাথায় বলিউড বক্স অফিস চলচ্চিত্রটিকে ফ্লপ স্বীকৃতি দেয়।
রান্নাঘর (টেলিভিশন অনুষ্ঠান)

রান্নাঘর ভারতীয় টেলিভিশন চ্যানেল জি বাংলায় প্রচারিত একটি জনপ্রিয় রান্নার অনুষ্ঠান। প্রচারিত পর্বের সংখ্যার দিক থেকে এটি ভারতের ৩য় দীর্ঘতম টেলিভিশন অনুষ্ঠান। অনুষ্ঠানটি উপস্থাপনা করেন টেলিভিশন ব্যক্তিত্ব সুদীপা চ্যাটার্জী। এছাড়াও বিশেষ পর্বের উপস্থাপনায় থাকেন অভিনেত্রী সোনালী চৌধুরী ও মানালি দে।
প্রতিদিন একজন ব্যক্তিকে কোনো একটি বিশেষ খাবারের পদ তৈরি করে দেখানোর জন্য অনুষ্ঠানে আমন্ত্রণ জানানো হয়।
বাংলার বেশ কয়েকজন গুরুত্বপূর্ণ ও বিখ্যাত ব্যক্তিত্ব রান্নাঘরে বিশেষ অতিথি হয়ে আমন্ত্রিত হয়েছেন। এদের মধ্যে রয়েছেন রাজা নারায়ণ দেব, শ্রাবন্তী চট্টোপাধ্যায়, তনুশ্রী চক্রবর্তী, ঊষা উথুপ প্রমুখ।
আশফাক পারভেজ কায়ানী

জেনারেল আশফাক পারভেজ কায়ানী পাকিস্তান সেনাবাহিনীর একজন ঊর্ধ্বতন কর্মকর্তা ছিলেন। আশফাক পাকিস্তান সেনাবাহিনীর একজন সিনিয়র জেনারেল হিসেবে ২০০৭ সালের ২৯শে নভেম্বর দেশটির সবচেয়ে প্রভাবশালী পদ 'চীফ অব আর্মি স্টাফ' পদে সাবেক রাষ্ট্রপতি পারভেজ মুশাররফ দ্বারা নিয়োগপ্রাপ্ত হন। ২০১৩ সালের একই দিনে অর্থাৎ ২৯শে নভেম্বরে আশফাক সেনাবাহিনী থেকে অবসর গ্রহণ করেন।
২০০৭ সালের ৮ই অক্টোবর আশফাককে পূর্ণ জেনারেল পদবীতে পদোন্নতি দেন রাষ্ট্রপতি পারভেজ মুশাররফ এবং ভাইস চীফ অব দ্য আর্মি স্টাফ বা পাকিস্তান সেনাবাহিনীর দ্বিতীয় প্রধান সামরিক কর্মকর্তা হিসেবে নিয়োগ দেন। ২৯শে নভেম্বর তারিখে পারভেজ সেনাবাহিনী থেকে পদত্যাগ করলে আশফাককে 'চীফ অব দ্য আর্মি স্টাফ' নিয়োগ করা হয়। পাকিস্তানের সামরিক গোয়েন্দা সংস্থা 'ইন্টার-সার্ভিসেস ইন্টেলিজেন্স'-এর মহাপরিচালক হিসেবে আশফাক লেফটেন্যান্ট-জেনারেল থাকাকালীন ২০০৪ সাল থেকে ২০০৭ সাল পর্যন্ত ভাইস আর্মি চীফ হওয়ার আগ পর্যন্ত ছিলেন। এছাড়াও কায়ানীর আরেকটি গুরুত্বপূর্ণ নিয়োগ ছিলো সেনাবাহিনী সদর-দপ্তরে মিলিটারি অপারেশন্স পরিদপ্তরে মহাপরিচালক হিসেবে কাজ করা, যেই দায়িত্ব তিনি ২০০০ সাল থেকে ২০০৩ পর্যন্ত মেজর-জেনারেল পদবীতে পালন করেছিলেন।
২০১০ সালের ২৪শে জুলাই কায়ানীর চাকরির মেয়াদ তৎকালীন প্রধানমন্ত্রী ইউসুফ রাজা গিলানি আরো তিন বছর বাড়িয়ে দেন। জেনারেল কায়ানীকে "ফোর্বস ম্যাগাজিন" ২০১১ সালে বিশ্বের ৩৪তম সবচেয়ে ক্ষমতাধর ব্যক্তি এবং ২০১২ সালে ২৮তম সবচেয়ে ক্ষমতাধর ব্যক্তি হিসেবে আখ্যা দিয়েছিলো।
আশফাকের জন্ম ১৯৫২ সালের ২০ই এপ্রিল, পাঞ্জাব প্রদেশের ম্যাংগোট গ্রামে। গ্রামটির পূর্ব দিকে ঝিলাম এবং পশ্চিম দিকে সিন্ধু নদ। আশফাকের বাবা পাকিস্তান সেনাবাহিনীর একজন নন-কমিশন্ড অফিসার (এনসিও) ছিলেন। আশফাক ১৯৭০ সালে সেনাবাহিনীতে যোগ দেন; প্রথমে ঝিলামের মিলিটারি কলেজে প্রশিক্ষণরত আশফাক পরের বছরের শুরুর দিকে পাকিস্তান মিলিটারি একাডেমি কাকুলে স্থানান্তরিত হন এবং এখান থেকে ১৯৭১ সালে ৪৫তম পাকিস্তান মিলিটারি একাডেমী লং কোর্সের মাধ্যমে কমিশন প্রাপ্ত হন। তাকে কমিশন দেওয়া হয়েছিলো বেলুচ রেজিমেন্টের ৫ম ব্যাটেলিয়নে এবং তার পদবী ২য় লেফটেন্যান্ট হয় (উইথ ইফেক্ট ফ্রম) ২৯শে আগস্ট ১৯৭১ তারিখ থেকে। ডিসেম্বরে ভারতের সঙ্গে যুদ্ধ বেঁধে গেলে তিনি যুদ্ধে অংশগ্রহণ করেন।
কায়ানী ব্রিগেডিয়ার পদবীতে পাকিস্তানের সাবেক প্রধানমন্ত্রী বেনজির ভুট্টোর সামরিক সচিব ছিলেন। মেজর জেনারেল পদবীতে তিনি ছিলেন মারির ১২ ডিভিশনের জিওসি এবং লেঃ জেনারেল পদবীতে তিনি রাওয়ালপিন্ডির ১০ কোরের কমান্ডার ছিলেন। ২০০৩ সালের সেপ্টেম্বরে তিনি লেঃ জেনারেল পদবীতে উন্নীত হয়ে রাওয়ালপিন্ডির কোরের দায়িত্ব গ্রহণ করেছিলেন। ২০০৪ সালের অক্টোবরে তিনি পাকিস্তানি সামরিক গোয়েন্দা সংস্থা আইএসআইয়ের প্রধান নিযুক্ত হন।
মা... তোমায় ছাড়া ঘুম আসেনা

মা (মা... তোমায় ছাড়া ঘুম আসেনা) ভারতীয় টেলিভিশন চ্যানেল স্টার জলসায় পূর্বে প্রচারিত একটি ধারাবাহিক নাটক। নাটকটির প্রযোজক শ্রী ভেঙ্কটেশ ফিল্মস। এতে মূল চরিত্রে অভিনয় করেন তিথি বসু ও শ্রীতমা ভট্টাচার্য।
"মা" ধারাবাহিকটির প্রযোজনা করে শ্রী ভেঙ্কটেশ ফিল্মস। এই ধারাবাহিকটি প্রচারের ৪ বছর বাংলা টেলিভিশনে সবচেয়ে বেশি টিআরপি লাভ করে। ২০১৪ সালের ৩ আগস্ট বিশেষ "ধামাকা" পর্বের মাধ্যমে ধারাবাহিকের সমাপ্তি টানা হয়। এই পর্বে অন্যান্য ধারাবাহিকের মূল চরিত্রের পাশাপাশি চলচ্চিত্র ব্যক্তিত্ব কোয়েল মল্লিক ও রাজ চক্রবর্তীকে উপস্থাপন করা হয়।
২০১১ সালে "মা" ধারাবাহিকটি হিন্দি ভাষায় মেরি মা নামে প্রচারিত হয়। হিন্দি টেলিভিশন চ্যানেল লাইফ ওকে ৪ মাসে ধারাবাহিকের ১০০ পর্ব প্রচার করে।
২০১১-১৫ সালে মালয়ালম টেলিভিশন চ্যানেল এশিয়ানেট "আম্মা" নামে ধারাবাহিকটির ১০০৮টি পর্ব প্রচার করে। এই সময়েও এটি উচ্চ টিআরপি রেটিং অর্জন করে।
তামিল ভাষায় ধারাবাহিকটি ডাবিং করে "আম্মা" নামেই প্রচার শুরু করে টেলিভিশন চ্যানেল স্টার বিজয়। তবে এটি বর্তমানে বন্ধ আছে।
ধারাবাহিকটি 'টেলি সিনে অ্যাওয়ার্ড', 'স্টার জলসা পরিবার অ্যাওয়ার্ড'সহ বেশ কয়েকটি পুরস্কার লাভ করেছে। এর মধ্যে রয়েছে -
দমদম উত্তর বিধানসভা কেন্দ্র

দমদম উত্তর (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১১০ নং দমদম উত্তর বিধানসভা কেন্দ্রটি দমদম উত্তর পুরসভা এবং নিউ ব্যারাকপুর পুরসভার অন্তর্গত।
দমদম উত্তর বিধানসভা কেন্দ্রটি ১৬ নং দমদম লোকসভা কেন্দ্র-এর অন্তর্গত।
২০১১ সালের নির্বাচনে, তৃণমূল কংগ্রেসের চন্দ্রিমা ভট্টাচার্য তার নিকটতম প্রতিদ্বন্দ্বী সিপিআই (এম)-এর রেখা গোস্বামীকে পরাজিত করেন।
সুবোধ মুখার্জী

সুবোধ চন্দ্র মুখার্জী (১৯১৮-১৯৫৯) একজন বর্মার বিপ্লবী আন্দোলনের সাম্যবাদী নেতা। তিনি সারা বর্মা ট্রেড ইউনিয়ন কংগ্রেসের সভাপতি ছিলেন এবং সেই সূত্রে বিপ্লবী আন্দোলনের অগ্রগণ্য ব্যক্তিত্ব।
সুবোধ মুখার্জীর পিতা ছিলেন দেবেন্দ্রনাথ মুখার্জী এবং মা ছিলেন চারুবালা দেবী। তিনি বাংলাদেশের যশোর জেলায় জন্মগ্রহণ করেন। পিতার চাকরি অনুসারে তিনি বর্মার রেঙ্গুনে আসেন এবং তার ছাত্রজীবন বর্মায় (অধুনা মায়ানমার) কাটে। তিনি ১৯৩০ সালে রেঙ্গুনের বেঙ্গল আকাদেমি স্কুল থেকে অ্যাংলো-ভার্নাকুলার মিডল স্কুল পরীক্ষায় পাশ করেন। তিনি সেদেশের বেঙ্গলী স্টুডেন্ট এসোসিয়েশনের ছাত্র নেতা হরিনারায়ণ ঘোষালের প্রেরণায় কমিউনিস্ট মতবাদে আগ্রহী হন। এই বেঙ্গলী স্টুডেন্ট এসোসিয়েশন বর্মার মুক্তিসংগ্রামে ও চট্টগ্রাম যুববিদ্রোহে গুরুত্বপূর্ণ স্থান অধিকার করেছিল। অন্যান্য সদস্যদের মধ্যে ছিলেন ডাক্তার অমর নাগ, বারীন দে, সাধন ব্যানার্জী, গোপাল মুন্সী, অমর দে, মাধব মুন্সী প্রমুখ। তিনি বর্মা কমিউনিস্ট পার্টির সংগঠকদের মধ্যেও একজন ছিলেন।
১৯৪০ সালের গোড়ার দিকে রেঙ্গুনের শহরতলী কামায়ুতে একটি গোপন স্থানে বর্মা কমিউনিস্ট পার্টির প্রথম সভা অনুষ্ঠিত হয়। প্রধান নেতা অং সান, থাকিন সো, থান টুন, থাকিন বা হিয়েন প্রমুখদের সাথে পার্টি প্রতিষ্ঠাতা হিসেবে উপস্থিত ছিলেন সুবোধ মুখার্জী। অন্যান্য বাঙালি বিপ্লবীদের সাথে ট্রেড ইউনিয়ন গড়ার দায়িত্ব ন্যস্ত ছিল তার ওপর। ১৯৪১ এর ফেব্রুয়ারি মাসে প্রায় সমস্ত বাঙালি কমিউনিস্ট কর্মীরা গ্রেপ্তার হয়ে যান। হরিনারায়ণ ঘোষাল, অমর দে'র সাথে তাকে ইরাওয়াডি অঞ্চলের হেনজাদা জেলে পাঠানো হয়। এর কিছুকাল পর ১৯৪১ সালের ডিসেম্বর মাসে জাপানি আক্রমণে ইংরেজরা বর্মা ছেড়ে পালাতে শুরু করে। জাপানী বোমাবর্ষণে প্রচুর ভারতীয় পরিবারও বর্মা ত্যাগ করে। হরিনারায়ন ঘোষাল, অমর নাগ, অমর দে, অরবিন্দ দত্ত, সাধন ব্যানার্জী প্রমুখেরা বিপদসংকুল পথ পেরিয়ে পদব্রজে ভারতে আসেন বিভিন্ন দলে বিভক্ত হয়ে। পথশ্রমে ও কলেরায় এই সময় বহু ভারতীয় পথেই মারা যান। কিন্তু আস্তে পারেননি সুবোধ মুখার্জী; জাপানী ফৌজের ঘেরের মধ্যে আটকে পড়ার ফলে। পরে জেল থেকে বেড়িয়ে বর্মাতেই থেকে যান সুবোধ মুখার্জী। বহু পরিবারকে নিরাপত্তার সংগে দেশত্যাগের সুযোগ করে দিলেও তিনি জাপান অধিকৃত বর্মায় ঝুঁকি নিয়েও থেকে যান ও শ্রমিক সংগঠনের কাজ করতে থাকেন গোপনে। ফ্যাসিবিরোধী লিবারেশন ফ্রন্টের অন্যতম নেতা ছিলেন।
১৯৫৬ সালে তিনি পেনডুইয়োনা পর্বতমালার অতিদুর্গম অঞ্চলের এক গোপন আস্তানায় ছিলেন। ইতিহাসবিদ চিন্মোহন সেহানবীশের লেখা থেকে জানা যায় এই আস্তানা থেকে বার্তাবাহী দ্বারা চিঠিতে তিনি চেয়ে পাঠান রবীন্দ্রনাথের কাব্য সংকলন "সঞ্চয়িতা"। রেঙ্গুনে কোথাও বইটা না পেয়ে লোক মারফত কলকাতা থেকে আনিয়ে বইটা পাঠানো হয়েছিল। পরে সুবোধ মুখার্জীর সাথে সাক্ষাৎ হলে জিজ্ঞাসা করেন সশস্ত্র সংগ্রামের সঙ্গে রবীন্দ্রনাথের লেখার সম্পর্ক। প্রশ্নকর্তার কথায় "স্বভাবসিদ্ধ প্রাণখোলা অট্টহাসি হেসে বললেন, তোকে কত কবিতা শুনিয়েছে ছাত্রজীবনে, ভুলে গেলি। আবৃত্তি করে গেলেন - হিংসায় উন্মত্ত পৃথ্বী..."।
তিনি সারা বর্মা ট্রেড ইউনিয়ন কংগ্রেসের সভাপতি ছিলেন এবং সেই সূত্রে বিপ্লবী আন্দোলনের অগ্রগণ্য ব্যক্তিত্ব। জীবিত বা মৃত ধরার উদ্দেশ্যে সারা দেশে পুলিশ পুরস্কার ঘোষণা করে। এক লক্ষ টাকা পুরস্কার ছিল তার মাথার ওপর। ১৯৫৯ সালে উত্তর বর্মার পাক্কাউকু জেলায় এক গোপন আস্তানায় শত্রুপক্ষের অতর্কিত আক্রমণে সুবোধ মুখার্জী গুলিবিধ হয়ে মারা যান। সরকারি দলপতি তার মাথাটি কেটে নিয়ে যায়। রেঙ্গুনের খবরের কাগজে সেইভাবেই ছবি প্রকাশিত হয়েছিল।
বিধবা ও স্বামী নিগৃহীতা মহিলা ভাতা

সমাজের দুঃস্থ বিধবা ও স্বামী নিগৃহীতা মহিলাদের কল্যাণে ১৯৯৮-৯৯ অর্থ বছরে সমাজকল্যাণ মন্ত্রণালয়ের নিয়ন্ত্রণাধীন সমাজসেবা অধিদফতররের মাধ্যমে বিধবা ও স্বামী নিগৃহীতা মহিলাদের ভাতা কর্মসূচি প্রবর্তন করা হয়।
বিধবা ও স্বামী নিগৃহীতা মহিলা ভাতা প্রদান কর্মসূচি আওতায় -‘বিধবা’ বলতে তাদেরকেই বুঝানো হবে যাদের স্বামী মৃত । ‘স্বামী নিগৃহীতা’ বলতে তাদেরকেই বুঝানো হবে যাঁরা স্বামী কর্তৃক তালাকপ্রাপ্তা বা অন্য যে কোন কারণে অন্ততঃ দু’বছর যাবৎ স্বামীর সংগে যোগাযোগ বিচ্ছিন্ন বা একত্রে বসবাস করেন না ।
১৯৯৮-৯৯ অর্থ বছরে ৪ লক্ষ ৩ হাজার ১১০ জনকে এককালীন মাসিক ১০০ টাকা হারে  ভাতা প্রদান করা হয়। ২০০৩-০৪ অর্থ বছরে এ কর্মসূচিটি সমাজকল্যাণ মন্ত্রণালয় থেকে মহিলা ও শিশু বিষয়ক মন্ত্রণালয়ে ন্যস্ত করা হয়। ২০১০-১১ অর্থ বছরে এ কর্মসূচিটি পুনরায় সমাজকল্যাণ মন্ত্রণালয়ে ন্যস্ত করা হয় । বর্তমানে জনপ্রতি মাসিক ৫০০ টাকা হারে এ ভাতা সুবিধাভোগীদের মাঝে বিতরণ করা হচ্ছে ।
১. বিধবা ও স্বামী নিগৃহীতা মহিলাদের আর্থ-সামাজিক উন্নয়ন ও সামাজিক নিরাপত্তা বিধান ।
২. পরিবার ও সমাজে তাদের মর্যাদা বৃদ্ধি ।
৩. আর্থিক অনুদানের মাধ্যমে তাদের মনোবল জোরদার করা ।
৪. চিকিৎসা সহায়তা ও পুষ্টি সরবরাহ বৃদ্ধিতে আর্থিক সহায়তা প্রদান ।
বিধবা ও স্বামী নিগৃহীতা মহিলাদের ভাতা বাস্তবায়ন নীতিমালা এর আলোকে এই কর্মসূচিটি বাস্তবায়ন করা হয় । এই ভাতাপ্রাপ্তির জন্য শর্তাবলী হচ্ছেঃ
১. সংশ্লিষ্ট এলাকার স্থায়ী বাসিন্দা হতে হবে ।
২. জন্ম নিবন্ধন/জাতীয় পরিচিতি নম্বর থাকতে হবে ।
৩. বয়ঃবৃদ্ধা অসহায় ও দুঃস্থ বিধবা বা স্বামী নিগৃহীতা মহিলাকে অগ্রাধিকার প্রদান করা হবে ।
৪. যিনি দুঃস্থ, অসহায়, প্রায় ভূমিহীন, বিধবা বা স্বামী নিগৃহীতা এবং যার ১৬ বছর বয়সের নিচে ২টি সন্তন রয়েছে, তিনি ভাতা পাওয়ার ক্ষেত্রে অগ্রাধিকার পাবেন ।
৫. দুঃস্থ, দরিদ্র, বিধবা ও স্বামী নিগৃহীতাদের মধ্যে যারা প্রতিবন্ধী ও অসুস্থ তারা ভাতা পাওয়ার ক্ষেত্রে অগ্রাধিকার পাবেন ।
৬. প্রার্থীর বার্ষিক গড় আয়ঃ অনূর্ধ্ব ১২,০০০ (বার হাজার) টাকা হতে হবে ।
৭. বাছাই কমিটি কর্তৃক নির্বাচিত হতে হবে।
ইনসেপ্টা ফার্মাসিউটিক্যালস লিমিটেড

ইনসেপ্টা ফার্মাসিউটিক্যালস লিমিটেড হচ্ছে বাংলাদেশের একটি ঔষধ প্রস্তুতকারী প্রতিষ্ঠান যেটি ঔষধি ড্রাগ উৎপাদন এবং বাজারজাত করে। আবদুল মুক্তাদির প্রতিষ্ঠানটির চেয়ারম্যান এবং ইমপ্রেস গ্রুপ এই ঔষধ প্রতিষ্ঠানের মালিক।
ইনসেপটা ১৯৯৯ সালে বাংলাদেশের ঢাকায় প্রতিষ্ঠিত হয়েছিল। সাভারের জিরাবোতে এই প্রতিষ্ঠানের একটি উৎপাদন সুবিধা রয়েছে এবং তাদের দ্বিতীয় বৃহত্তর উৎপাদন সুবিধা ধামরাইয়ে তৈরি করা হয়েছে। সংস্থাটি বাংলাদেশে তার পণ্য বিক্রি করে এবং বিশ্বের উন্নত ও উন্নয়নশীল উভয় ধরনের দেশে রফতানি শুরু করেছে। আইএমএস হেলথ (ইন্টারকন্টিনেন্টাল মার্কেটিং সার্ভিসেস, হেলথ) রিপোর্ট অনুসারে, ইনসেপ্টা ফার্মাসিউটিক্যালস লিমিটেড বিক্রির ক্ষেত্রে বাংলাদেশের দ্বিতীয় বৃহত্তম ফার্মাসিউটিক্যাল সংস্থা।
গ্রাহক-প্রান্ত

পরিগণক জালিকাব্যবস্থা তথা কম্পিউটার নেটওয়ার্কিং ক্ষেত্রে গ্রাহক-প্রান্ত বা ক্লায়েন্ট-সাইড পরিভাষাটিকে একটি কম্পিউটার নেটওয়ার্কে গ্রাহক-সেবক (ক্লায়েন্ট-সার্ভার) সম্পর্কে গ্রাহক বা ক্লায়েন্ট দ্বারা সঞ্চালিত হয় এরকম কর্মকাণ্ডকে চরিত্রায়িত করতে ব্যবহার করা হয়।
সাধারণত গ্রাহক বা ক্লায়েন্ট হল একটি কম্পিউটার অ্যাপ্লিকেশন, যেমন একটি ওয়েব ব্রাউজার, যা একটি ব্যবহারকারীর স্থানীয় কম্পিউটার বা ওয়ার্কস্টেশনে সঞ্চালিত হয় এবং প্রয়োজন হলে একটি সার্ভারের সাথে সংযোগ স্থাপন করে। অপারেশনগুলি ক্লায়েন্ট-সাইডে সঞ্চালিত হতে পারে কারণ তাদের যে সমস্থ তথ্য বা কার্যকারিতা ব্যবহার করা প্রয়োজন তা ক্লায়েন্টের দিকে পাওয়া যায় কিন্তু সার্ভারের দিকে নয়। ক্লায়েন্ট-সাইডে পাওয়ার কারণ হল, ব্যবহারকারীদের অপারেশনগুলিকে পর্যবেক্ষণ করতে হয় বা ইনপুট প্রদান করা প্রয়োজন হয়। সার্ভার-সাইডে না পাওয়ার কারণ হল সময়মত সার্ভারের সব ক্লায়েন্টদের, যাদের কাছে এটি পরিবেশন করে, অপারেশন সঞ্চালন করার প্রক্রিয়াকরণ ক্ষমতার অভাব রয়েছে। উপরন্তু, নেটওয়ার্কের দিয়ে তথ্য না পাঠিয়ে যদি অপারেশন ক্লায়েন্ট দ্বারা সঞ্চালিত হয়, তখন অপারেশনের জন্য কম সময় লাগে, কম ব্যান্ডউইথ ব্যবহার হয়, এবং নিরাপত্তার ঝুঁকি কমে যায়।
যখন সার্ভার সাধারণভাবে ব্যবহৃত পদ্ধতিতে তথ্য সরবরাহ করে, উদাহরণস্বরূপ এইচটিপি (ইংরেজি ভাষায়: HTTP) বা এফটিপি (ইংরেজি ভাষায়: FTP) প্রোটোকলগুলির অনুযায়ী পাঠায়, তখন ব্যবহারকারীরা তাদের অনেকগুলি ক্লায়েন্ট সার্ভার-সাইড অপারেশনের মধ্যে একটি বেছে নিতে পারে এবং ক্লায়েন্টেকে ফেরত পাঠায়। তখন ক্লায়েন্ট তথ্য বিশ্লেষণ করে (একটি ক্লায়েন্ট প্রান্ত অপারেশন), এবং বিশ্লেষণ সম্পন্ন হলে সার্ভারে তার ফলাফলগুলি প্রেরণ করে।
দৃষ্টান্ত ভাষাসমূহ:
মেরি কার্পেন্টার

মেরি কার্পেন্টার (৩ এপ্রিল, ১৮০৭ - ১৪ জুন, ১৮৭৭) একজন ভারতপ্রেমিক মহিলা শিক্ষাব্রতী ও সমাজসংস্কারক। স্ত্রী শিক্ষার উন্নতিকল্পে ও কারাসংস্কার আন্দোলনে তিনি অগ্রণী ছিলেন।
মেরি কার্পেন্টার ইংল্যান্ডের এক্সিটারে জন্ম গ্রহণ করেন। তার পিতার নাম ল্যান্ট কার্পেন্টার। তিনি একেশ্বরবাদী যাজক ছিলেন। পিতার কাছে মেরি মানবসেবার আদর্শে দীক্ষা নেন। ইংল্যান্ডে নিরাশ্রয় শিশু ও অপরাধপ্রবণ শিশুদের সংশোধনের উদ্দেশ্যে একাধিক বিদ্যালয় স্থাপন করেছিলেন। ব্রিস্টল ওয়ার্কিং এন্ড ভিসিটিং সোসাইটি'র সম্পাদক ছিলেন ২০ বছরের অধিক সময়।
১৮৩৩ খ্রিষ্টাব্দে পিতৃবন্ধু রামমোহন রায়ের সাথে পরিচয় হলে স্ব-ইচ্ছায় তিনি ভারতে আসেন। ভারতের সংস্কৃতি ও সমাজ সম্পর্কে তার বিশেষ শ্রদ্ধা ছিল। ভারতে স্ত্রী শিক্ষার উন্নতিতে তার অবদান আছে। মোট চারবার তিনি ভারতে আসেন। সমাজসেবী শ্রীমতি রাজকুমারী বন্দ্যোপাধ্যায় তার প্রেরণায় নারীশিক্ষার কাজে যোগ দেন। ব্রাহ্মসমাজের অপর নেতা কেশবচন্দ্র সেনের সাথে তার যোগাযোগ হয়। মহিলা বিদ্যালয়, অপরাধপ্রবণতা সংশোধনের বিদ্যালয় ইত্যাদি স্থাপনা, কারাগার পরিদর্শনমূলক কাজে অগ্রণী ছিলেন তিনি। ১৯৬৭ সালে তার চেষ্টায় 'বেঙ্গল সোসাল সায়েন্স এসোসিয়েশন' তৈরী হয়। ব্রিস্টলে 'ন্যাশনাল ইনডিয়ান এসোসিয়েশন' (১৮৭০) প্রতিষ্টাতেও তার অবদান ছিল। ইংরেজ রাজপুরুষ ও বিশিষ্ট ভারতীয়দের সাথে তার পরিচয় হয়। বিদ্যালয় নির্মাণ ও কারাসংস্কারের সাথে যুক্ত হয়ে সারা ভারত পরিদর্শন করেন তিনি।
ইংল্যান্ডের ব্রিস্টল শহরে ১৪ জুন ১৮৭৭ সালে তিনি মারা যান।
হো রাজবংশের দূর্গ

হো রাজবংশের দুর্গ (; তাই দো বা তাই গিয়াই দুর্গ নামেও প্রচলিত) ভিয়েতনামে অবস্থিত হো রাজবংশ (১৪০০ - ১৪০৭) দ্বারা নির্মিত একটি দুর্গ। ভিয়েতনামের উত্তর মধ্য উপকূলবর্তী অঞ্চলের থানহ হোয়া প্রদেশের ভিন লক জেলার তাই গিয়াইতে এটি অবস্থিত।
এটি আকারে আয়তক্ষেত্রাকার। এর উত্তর-দক্ষিণ দিক লম্বায় ৮৭০.৫ মিটার (২৮৫৬ ফিট) ও পূর্ব-পশ্চিম দিক ৮৮৩.৫ মিটার (২৮৯৯ ফিট)। এর চারটি দরজা আছে। দক্ষিণে সামনের দরজা, উত্তরে পিছনের, পূর্বে বাম ও পশ্চিমে ডান দরজা। দক্ষিণের প্রধান দরজাটি ৯.৫ মিটার (৩১ ফিট) উচু ও ১৫.১৭ মিটার (৪৯.৮ ফিট) চওড়া।
দুর্গটি পাথরের চাঁই দিয়ে বানানো যার একেটির মাপ গড়ে ২ x ১ x ০.৭ মিটার (৬.৬ x ৩.৩ x ২.৩ ফিট)।
দরজাগুলি ছাড়া দুর্গটি বেশিরভাগই ধ্বংসপ্রাপ্ত।
জুন ২৭ ২০১১ সালে এটি ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত হয়।